חוק חסימת מספר טלפון לשם מניעת ביצוע עבירות

{{ח:התחלה}}
{{ח:כותרת|חוק חסימת מספר טלפון לשם מניעת ביצוע עבירות, התשע״ח–2018}}

{{ח:פתיח-התחלה}}
{{ח:מאגר|2068052}} {{ח:תיבה|ס״ח תשע״ח, 444|חוק חסימת מספר טלפון לשם מניעת ביצוע עבירות|https://fs.knesset.gov.il/20/law/20_lsr_491933.pdf}}, {{ח:תיבה|698|תיקון מס׳ 132 לחוק העונשין|https://fs.knesset.gov.il/20/law/20_lsr_501346.pdf}}; {{ח:תיבה|תשפ״ב, 963|תיקון מס׳ 76 לחוק התקשורת (בזק ושידורים)|https://fs.knesset.gov.il/24/law/24_lsr_644019.pdf}}; {{ח:תיבה|תשפ״ג, 25|חוק לעניין ועדות הכנסת (תיקוני חקיקה והוראת שעה)|https://fs.knesset.gov.il/25/law/25_lsr_1783627.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״ח, תשפ״ב, תשפ״ג}}
{{ח:ת}} בחוק זה –
{{ח:ת|סוג=הגדרה}} ”הסכם התקשרות“ – הסכם למתן שירותי בזק;
{{ח:ת|סוג=הגדרה}} ”הוועדה לביטחון לאומי“ – הוועדה לביטחון לאומי של הכנסת;
{{ח:ת|סוג=הגדרה}} ”חוק המעצרים“ – {{ח:חיצוני|חוק סדר הדין הפלילי (סמכויות אכיפה – מעצרים)|חוק סדר הדין הפלילי (סמכויות אכיפה – מעצרים), התשנ״ו–1996}};
{{ח:ת|סוג=הגדרה}} ”חוק התקשורת“ – {{ח:חיצוני|חוק התקשורת (בזק ושידורים)|חוק התקשורת (בזק ושידורים), התשמ״ב–1982}};
{{ח:ת|סוג=הגדרה}} ”חסימת מספר טלפון“ – כל אחד מאלה:
{{ח:תתת|(1)}} חסימת הגישה של מספר טלפון לרשת התקשורת של מפעיל סלולרי;
{{ח:תתת|(2)}} חיוב מפעיל סלולרי להימנע מלהתקשר בהסכם התקשרות למתן גישה לרשת התקשורת של אותו מפעיל, לגבי מספר טלפון;
{{ח:ת|סוג=הגדרה}} ”מאגר נתוני זיהוי (תקשורת)“ – כמשמעותו {{ח:חיצוני|חוק סדר הדין הפלילי (סמכויות אכיפה – נתוני תקשורת)#סעיף 7|בסעיף 7(א) לחוק סדר הדין הפלילי (סמכויות אכיפה – נתוני תקשורת), התשס״ח–2007}};
{{ח:ת|סוג=הגדרה}} ”מחזיק“ – המשתמש במספר טלפון לצורך קבלת שירותי בזק, אף אם אינו מנוי;
{{ח:ת|סוג=הגדרה}} ”מנוי“ – מי שהתקשר עם מפעיל סלולרי בהסכם התקשרות;
{{ח:ת|סוג=הגדרה}} ”מספר טלפון“ – כהגדרתו {{ח:חיצוני|חוק התקשורת (בזק ושידורים)#סעיף 5א|בסעיף 5א לחוק התקשורת}};
{{ח:ת|סוג=הגדרה}} ”מסרון“ (SMS) – כהגדרתו {{ח:חיצוני|חוק התקשורת (בזק ושידורים)#סעיף 5ב|בסעיף 5ב(ו) לחוק התקשורת}};
{{ח:ת|סוג=הגדרה}} ”מפעיל סלולרי“ – ספק מורשה כהגדרתו {{ח:חיצוני|חוק התקשורת (בזק ושידורים)|בחוק התקשורת}}, המספק לפי {{ח:חיצוני|חוק התקשורת (בזק ושידורים)|החוק האמור}} שירות בזק הניתן באמצעות רשת בזק שהיא מערכת רדיו טלפון נייד, בין שרשת הבזק היא של נותן השירות ובין שהיא של ספק מורשה אחר;
{{ח:ת|סוג=הגדרה}} ”עבירה“ – כל אחת מאלה:
{{ח:תתת|(1)}} עבירה לפי {{ח:חיצוני|חוק העונשין#סעיף 205א|סעיף 205א}}, {{ח:חיצוני|חוק העונשין#סעיף 205ג|205ג}} {{ח:חיצוני|חוק העונשין#סעיף 205ד|או 205ד לחוק העונשין, התשל״ז–1977}};
{{ח:תתת|(2)}} עבירה לפי {{ח:חיצוני|פקודת הסמים המסוכנים#סעיף 13|סעיף 13}}, {{ח:חיצוני|פקודת הסמים המסוכנים#סעיף 14|14}} {{ח:חיצוני|פקודת הסמים המסוכנים#סעיף 21|או 21 לפקודת הסמים המסוכנים [נוסח חדש], התשל״ג–1973}};
{{ח:תתת|(3)}} עבירה לפי {{ח:חיצוני|חוק המאבק בתופעת השימוש בחומרים מסכנים#סעיף 7|סעיף 7}} {{ח:חיצוני|חוק המאבק בתופעת השימוש בחומרים מסכנים#סעיף 8|או 8 לחוק המאבק בתופעת השימוש בחומרים מסכנים, התשע״ג–2013}};
{{ח:ת|סוג=הגדרה}} ”צו חסימה מינהלי“ – צו לחסימת מספר טלפון שניתן לפי {{ח:פנימי|סעיף 2|סעיף 2}};
{{ח:ת|סוג=הגדרה}} ”צו חסימה שיפוטי“ – צו לחסימת מספר טלפון שניתן לפי {{ח:פנימי|סעיף 3|סעיף 3}};
{{ח:ת|סוג=הגדרה}} ”קצין משטרה מוסמך“ – קצין משטרה בדרגת ניצב משנה ומעלה;
{{ח:ת|סוג=הגדרה}} ”שירותי בזק“ – כמשמעותם {{ח:חיצוני|חוק התקשורת (בזק ושידורים)|בחוק התקשורת}};
{{ח:ת|סוג=הגדרה}} ”תובע“ – כמשמעותו {{ח:חיצוני|חוק סדר הדין הפלילי#סעיף 12|בסעיף 12 לחוק סדר הדין הפלילי [נוסח מושלב], התשמ״ב–1982}}, וכן קצין משטרה בדרגת פקד ומעלה שהסמיך לעניין זה המפקח הכללי של משטרת ישראל.

{{ח:סעיף|2|צו חסימה מינהלי}}
{{ח:תת|(א)}} היה לקצין משטרה מוסמך יסוד סביר להניח כי מספר טלפון מפורסם ברבים לשם ביצוע עבירה, לרבות באמצעות האינטרנט ויישומים טכנולוגיים (בחוק זה – פרסום ברבים), וכי יש יסוד סביר לחשש שימשיך לשמש לפרסום כאמור אם לא ייחסם באופן מיידי, רשאי הוא לתת צו למפעיל הסלולרי שעמו התקשר המנוי בהסכם התקשרות ולמפעילים נוספים, המורה על חסימת מספר הטלפון, לתקופה שיקבע בצו אשר לא תעלה על 30 ימים; בצו לא תצוין העבירה שבשלה נחסם מספר הטלפון.
{{ח:תת|(ב)}} לא יינתן צו חסימה מינהלי אלא לאחר שנמסרה למחזיק או למנוי הודעה על הכוונה למתן הצו שבה תצוין העילה לנתינתו (בחוק זה – הודעה) וניתנה לו הזדמנות לטעון את טענותיו בתוך 24 שעות ממועד מסירת ההודעה, באופן שיפורט בה; בהודעה יצוין גם מספר טלפון לשם יצירת קשר שיהיה זמין 12 שעות ביממה לפחות; לעניין סעיף קטן זה יראו הודעה שנמסרה באמצעות שיחה, הודעה קולית או מסרון למספר הטלפון, כאילו נמסרה למחזיק או למנוי.
{{ח:תת|(ג)}} מנוי או מחזיק רשאי לטעון את טענותיו גם לאחר שהורה קצין משטרה מוסמך על החסימה כאמור, ואולם אין בכך כדי לעכב את החסימה.
{{ח:תת|(ד)}} בצו חסימה מינהלי יפורטו מספר הטלפון שלגביו ניתן הצו ופרטי המנוי ככל שהם רשומים במאגר נתוני זיהוי (תקשורת), וכן תקופת תוקפו של הצו.
{{ח:תת|(ה)}} על החלטת קצין משטרה מוסמך בעניין צו חסימה מינהלי ניתן לערער, בתוך תקופת תוקפו של הצו, לבית משפט השלום שבו יושב נשיא בית משפט השלום ובית המשפט ידון בערעור בהקדם האפשרי.
{{ח:תת|(ו)}} ניתן צו חסימה מינהלי לפי הוראות סעיף זה, רשאי קצין משטרה מוסמך לתת צו חסימה מינהלי נוסף אחד בלבד לגבי אותו מספר טלפון בתקופה של שנתיים מיום מתן הצו הראשון; ואולם אין באמור כדי למנוע מקצין משטרה מוסמך לפנות לבית המשפט בבקשה לצו חסימה שיפוטי לפי {{ח:פנימי|סעיף 3|סעיף 3}}.

{{ח:סעיף|3|צו חסימה שיפוטי}}
{{ח:תת|(א)}} בית משפט השלום שבו יושב נשיא בית משפט השלום רשאי לצוות כמפורט להלן, אם שוכנע כי חסימת מספר הטלפון חיונית למניעת המשך פרסום ברבים לשם ביצוע העבירה שבשלה ניתן צו חסימה מינהלי, ורשאי הוא לחזור ולצוות על הארכת תוקפו של הצו לתקופה נוספת שלא תעלה על 60 ימים מזמן לזמן:
{{ח:תתת|(1)}} על פי בקשה בכתב של תובע – לתת צו המורה על הארכת תוקפו של צו חסימה מינהלי לתקופה נוספת שלא תעלה על 60 ימים;
{{ח:תתת|(2)}} על פי בקשה בכתב של תובע, שהוגשה לבקשת קצין משטרה מוסמך – לתת צו המורה על חסימת מספר טלפון שניתנו לגביו שני צווי חסימה מינהליים כאמור {{ח:פנימי|סעיף 2|בסעיף 2(ו)}} לתקופה שלא תעלה על 30 ימים.
{{ח:תת|(ב)}} הוגש כתב אישום בעבירה, רשאי בית המשפט הדן בכתב האישום, על פי בקשת תובע, לצוות כמפורט להלן, אם שוכנע כי חסימת מספר הטלפון חיונית למניעת המשך הפרסום ברבים לשם ביצוע העבירה; בית המשפט רשאי לצוות כאמור עד תום ההליכים או עד למועד מוקדם יותר שיקבע, ולחזור ולצוות על הארכת תוקפו של הצו לתקופה נוספת מזמן לזמן, ואם הסתיים ההליך בהרשעה – עד למועד אחר שיקבע ושלא יעלה על חמש שנים נוספות מתום ההליכים:
{{ח:תתת|(1)}} לצוות על מפעילים סלולריים כאמור {{ח:פנימי|סעיף 2|בסעיף 2(א)}} לחסום את מספר הטלפון המפורסם ברבים לשם ביצוע העבירה כאמור {{ח:פנימי|סעיף 2|באותו סעיף}};
{{ח:תתת|(2)}} לצוות על הארכת תוקפו של צו חסימה מינהלי או צו חסימה שיפוטי.
{{ח:תת|(ג)}} הוגשה לבית המשפט בקשה להארכת תוקפו של צו חסימה לפי סעיף קטן (א) או (ב) יתקיים הדיון בבקשת ההארכה בהקדם האפשרי והצו המקורי יישאר בתוקפו לתקופה נוספת של 30 ימים מתום התקופה שעליה הורה קצין המשטרה המוסמך, אלא אם כן קבע בית המשפט אחרת.
{{ח:תת|(ד)}} בית המשפט רשאי לדון מחדש בצו חסימה שיפוטי אם ראה כי הדבר מוצדק בשל נסיבות שהשתנו או עובדות שהתגלו לאחר מתן הצו.
{{ח:תת|(ה)}} על החלטת בית המשפט לפי סעיף זה ניתן לערער לבית המשפט שלערעור, בתוך 30 ימים ממועד מתן ההחלטה.

{{ח:סעיף|4|סדרי דין בבקשה למתן צו חסימה שיפוטי}}
{{ח:ת}} לעניין בקשה למתן צו חסימה שיפוטי, יחולו הוראות אלה:
{{ח:תת|(1)}} הבקשה תוגש בכתב ותיתמך בהצהרה של קצין משטרה מוסמך, וככל הניתן גם בעותק מפרסום המספר ברבים;
{{ח:תת|(2)}} המשיבים בבקשה יהיו המנוי והמחזיק ככל שזהותם ידועה או ככל שניתן לאתרם בשקידה סבירה;
{{ח:תת|(3)}} הדיון בבקשה יתקיים במעמד המשיבים, ואולם בית משפט רשאי לתת צו חסימה שיפוטי במעמד צד אחד, אם הוא סבור שהמשיבים שלא התייצבו לדיון הוזמנו לדיון כדין;
{{ח:תת|(4)}} לשם החלטתו בבקשה רשאי השופט להיזקק לראיות אף אם אינן קבילות במשפט.

{{ח:סעיף|5|חומר חסוי}}
{{ח:תת|(א)}} בדיון בבקשה למתן צו חסימה שיפוטי וכן בערעור על החלטת בית המשפט לתת צו כאמור, רשאי תובע לבקש לפרט או להציג לפני בית המשפט בלבד עובדות או מידע שעליהם הוא מבסס את טענותיו (בסעיף זה – חומר חסוי); בקשה לפי סעיף זה (בסעיף זה – בקשה לאי־גילוי חומר חסוי) תוגש בכתב בצירוף נימוקים.
{{ח:תת|(ב)}} בית המשפט רשאי להיענות לבקשה לאי־גילוי חומר חסוי ולהסתמך על החומר החסוי, אם מצא כי גילויו בנוכחות המשיבים עלול לפגוע בחקירה או באינטרס ציבורי חשוב אחר; החומר החסוי יסומן, יוחזר למבקש לאחר העיון והדבר יירשם בפרוטוקול.
{{ח:תת|(ג)}} בית המשפט יודיע למבקש ולמשיבים על החלטתו בבקשה לאי־גילוי חומר חסוי ורשאי הוא לקבוע שנימוקי ההחלטה, כולם או חלקם, יהיו חסויים.
{{ח:תת|(ד)}} החליט בית המשפט שלא להיעתר לבקשה לאי־גילוי חומר חסוי, רשאי המבקש להודיע כי הוא חוזר בו מהגשת החומר החסוי, ומשעשה כן לא יועמד החומר לעיון המשיבים והשופט יתעלם ממנו לצורך החלטותיו.
{{ח:תת|(ה)}} אם במועד הדיון בבקשה לאי־גילוי חומר חסוי היה תלוי ועומד גם הליך לפי {{ח:חיצוני|חוק סדר הדין הפלילי (סמכויות אכיפה – מעצרים)#פרק ב סימן ג|סימן ג׳ בפרק ב׳ לחוק המעצרים}} בעניינו של חשוד בעבירה שבקשר אליה הוגשה הבקשה, לא יחולו הוראות סעיפים קטנים (א) עד (ד) ויחולו על הדיון בבקשה הוראות {{ח:חיצוני|חוק סדר הדין הפלילי (סמכויות אכיפה – מעצרים)#סעיף 15|סעיף 15(ג) עד (ה) לחוק המעצרים}}.
{{ח:תת|(ו)}} החליט בית המשפט שלא להיעתר לבקשה לאי־גילוי חומר חסוי, רשאי תובע לערער על החלטת בית המשפט בעניין זה בתוך 15 ימים ממועד מתן ההחלטה, לפני בית משפט שלערעור אשר ידון בערעור בשופט אחד.
{{ח:תת|(ז)}} הודיע תובע לבית משפט שהחליט כאמור בסעיף קטן (ו) כי הוא שוקל להגיש ערעור כאמור באותו סעיף קטן, לא יעביר בית המשפט את החומר החסוי למשיבים עד להכרעה בערעור.
{{ח:תת|(ח)}} בדיון בערעור לפי סעיף קטן (ו) רשאי בית המשפט לעיין בחומר החסוי ולקבל פרטים נוספים מהתובע בלי לגלותם למשיבים.

{{ח:סעיף|6|מימוש הוראה לפי הצו}}
{{ח:ת}} מפעיל סלולרי יפעל למימושה של הוראה שניתנה בצו חסימה מינהלי או בצו חסימה שיפוטי, באופן מיידי ולא יאוחר מ־24 שעות ממועד קבלתו; במניין התקופה האמורה לא יובאו בחשבון שעות החלות ביום שאינו יום עסקים.

{{ח:סעיף|7|ביצוע ותקנות|תיקון: תשפ״ג}}
{{ח:ת}} השר לביטחון הפנים ממונה על ביצוע חוק זה והוא רשאי, באישור הוועדה לביטחון לאומי, להתקין תקנות לביצועו.

{{ח:סעיף|8|דיווח לכנסת – הוראת שעה|תיקון: תשפ״ג}}
{{ח:ת}} בתקופה של שלוש שנים מיום פרסומו של חוק זה, ידווח השר לביטחון הפנים, בכתב, לוועדה לביטחון לאומי, ב־1 במרס מדי שנה, על כל אלה, בחלוקה לעבירות:
{{ח:תת|(1)}} מספר צווי החסימה שניתנו לפי {{ח:פנימי|סעיף 2|סעיפים 2}} {{ח:פנימי|סעיף 3|ו־3}}, ובכלל זה מספר הצווים שניתנו להארכת צווים כאמור ומספר הצווים שניתנו לפי {{ח:פנימי|סעיף 2|סעיף 2(ו)}} ומשך הזמן שחלף בין מתן הצווים לפי {{ח:פנימי|סעיף 2|סעיף 2(ו)}};
{{ח:תת|(2)}} מספר צווי החסימה שבוטלו לפני סיום התקופה הקבועה בצו או שלא הוארכו, בחלוקה לצווים שבוטלו על ידי קצין מוסמך ולצווים שלא הוארכו או שבוטלו על ידי בית המשפט.

{{ח:חתימות|התקבל בכנסת ביום כ" באדר התשע״ח (12 במרס 2018).}}
* '''בנימין נתניהו'''
ראש הממשלה
* '''גלעד ארדן'''
השר לביטחון הפנים
* '''ראובן ריבלין'''
נשיא המדינה
* '''יולי יואל אדלשטיין'''
יושב ראש הכנסת
{{ח:סוגר}}
{{ח:סוף}}
{{ויקיפדיה|חוק חסימת מספר טלפון לשם מניעת ביצוע עבירות}}

[[קטגוריה:בוט חוקים]]